wickkiey/tamil-wikipedia-chunked huggingface dataset:
# கோபம்

## கோபத்தை சமாளிக்கும் உத்திகள்

கோபம், ஒவ்வொரு முறையும் ஒரு தேர்வு செய்ய நம் மூளையை கோருகின்றது. ஒரு மனிதன் கோபத்தில் இருக்கும் போது வன்முறையை தவிர்க்க அவ்விடத்தினை விட்டு நீங்க வேண்டும். வேறு வழிகளாக ஆத்திரத்தை அடக்க முயற்சி செய்து நிலைமையை சுமூகப்படுத்த முற்படலாம். நொவோகோவின் கருத்தின்படி ஒருவன் தம் கோபத்திற்கான காரணத்தை ஆராய வேண்டும். பின்னர் அவன் தன் கடந்த கால கோபமான அனுபவங்களில் இருந்து தளர வேண்டும். அல்லது நவீன உளவியல் மருத்துவம் காட்டும் பயிற்சியின் மூலம் கோபத்தை குறைக்கலாம். நவீன பயிற்சிகள் **அறிபுல நடத்தைச் சிகிச்சை** (*சி.பி.டி.*; cognitive behavioural therapy), **அறிவுசார் உணர்வெழுச்சி நடத்தைச் சிகிச்சை** (*ஆர்.ஈ.பி.டி*; Rational emotive behaviour therapy) முதலியவை ஆகும். இப்பயிற்சிகளை தேர்ந்த ஒருவரிடம் கற்று கொள்வதன் மூலம் கோபத்தை வெகுவாக குறைக்கலாம் என ஆய்வுகள் தெரிவிக்கின்றன. இப்பயிற்சியின் பின்னர் *உளைச்சல் தடுப்பு* (stess inoculation) எனும் பயிற்சியின் மூலம் கோபத்தை தவிர்க்கும் வழிமுறைகளை அறியலாம்.
# கோபம்

## கோபத்தை சமாளிக்கும் உத்திகள்

#### அறிபுல நடத்தைச் சிகிச்சை

இது எப்ரம் ஃபெர்னான்டஸ் என்பவரால் அறிமுகப்படுத்தப்பட்டது. இப்பயிற்சி அறிவாற்றல் மற்றும் நடத்தை சார்ந்த வழிமுறைகளை கொண்டு மனதை சாந்தமாக்குவதுடன், கோபத்தை கையாளும் வழிமுறைகளை நமக்கு புலப்படுத்தும். இப்பயிற்சி மூன்று விதமான முறையில் கோபத்தை கையாளுகிறது: தடுத்தல், தலையிடுதல், பயிற்சிக்கு பின்னர் இதன் மூலம் ஒருவர் கோபம் வருவதை தடுக்கலாம், வந்தாலும் எளிதில் கையாளலாம்.
# குருதி அழுத்தம்

## வகைப்பாடு, இயல்பான மற்றும் அசாதாரண மதிப்புகள்

### முறையான தமனி அழுத்தமும் வயதும்

#### கருவில் இரத்த அழுத்தம்

கர்ப்ப காலத்தில், கருவின் இரத்த ஓட்டத்தின் மூலம் இரத்தத்தை செலுத்துவதற்கு கருவின் இரத்த அழுத்தத்தை உருவாக்குவது கருவின் இதயமே தவிர தாயின் இதயம் அல்ல. கருவின் பெருநாடியில் உள்ள இரத்த அழுத்தம் கர்ப்பத்தின் 20 வாரங்களில் தோராயமாக 30 மி.மீ.பாதரசமாக இருந்து கர்ப்பத்தின் 40 வாரங்களில் தோராயமாக 45 மி.மீ.பாதரசமாக அதிகரிக்கிறது.  
முழு கர்ப்ப கால குழந்தைகளுக்கான சராசரி இரத்த அழுத்தம்:  
- மேல் இரத்த அழுத்தம் 65–95&nbsp;மி.மீ.பாதரசம்
- கீழ் இரத்த அழுத்தம் 30–60&nbsp;மி.மீ.பாதரசம்
# குருதி அழுத்தம்

## வகைப்பாடு, இயல்பான மற்றும் அசாதாரண மதிப்புகள்

### முறையான தமனி அழுத்தமும் வயதும்

#### குழந்தைப்பருவம்

**குழந்தைகளின் இரத்த அழுத்தத்திற்கான வரம்புகள்**  
| நிலை | தோராய வயது | மேல் இரத்த அழுத்தம்,
மி.மீ.பாதரசம் | கீழ் இரத்த அழுத்தம்,
மி.மீ.பாதரசம் |
| --- | --- | --- | --- |  
குழந்தைகளில் இரத்த அழுத்தத்திற்கான சாதாரண வரம்புகள் பெரியவர்களை விட குறைவாக இருக்கும். இது அவர்களின் உயரத்தைப் பொறுத்தது ஆகும். குழந்தைகளின் இரத்த அழுத்தத்தின் விநியோகத்தின் அடிப்படையில் வெவ்வேறு நாடுகளில் உள்ள குழந்தைகளுக்கான மேற்கோள் இரத்த அழுத்த மதிப்புகள் உருவாக்கப்பட்டுள்ளன.
# குருதி அழுத்தம்

## வகைப்பாடு, இயல்பான மற்றும் அசாதாரண மதிப்புகள்

### முறையான தமனி அழுத்தமும் வயதும்

#### வயதான பெரியவர்கள்

பெரும்பாலான சமூகங்களில் உள்ள பெரியவர்களிடத்தில் மேல் இரத்த அழுத்தம் முதிர்வயது முதல் குறைந்தது 70 வயது வரை உயரும். கீழ் இரத்த அழுத்தம் ஒரே நேரத்தில் உயரத் தொடங்கும். ஆனால் வாழ்க்கையின் நடுப்பகுதியில், தோராயமாக 55 வயதில் குறையத் தொடங்குகிறது. இரத்த அழுத்தத்தில் வயது தொடர்பான அதிகரிப்பு ஆரோக்கியமானதாக கருதப்படுவதில்லை. மற்றும் சில தனிமைப்படுத்தப்பட்ட கலாச்சாரமற்ற சமூகங்களில் கவனிக்கப்படுவதுமில்லை.
# குருதி அழுத்தம்

## முறையான சிரை அழுத்தம்

இரத்த அழுத்தம் பொதுவாக முறையான இரத்தச் சுழற்சியில் தமனி சார்ந்த அழுத்தத்தைக் குறிக்கிறது. இருப்பினும், சிரை அமைப்பு மற்றும் நுரையீரல் நாளங்களில் உள்ள அழுத்தங்களை அளவிடுவது தீவிர சிகிச்சை மருத்துவத்தில் முக்கியப் பங்கு வகிக்கிறது, ஆனால் சிறுநீர் நீக்கக் குழாயைப் பயன்படுத்திய அழுத்தத்தின் ஊடுருவல் அளவீடு தேவைப்படுகிறது.  
சிரை அழுத்தம் என்பது நரம்பு அல்லது இதயத்தின் மேலறையில் உள்ள இரத்த நாள அழுத்தம் ஆகும். இது தமனி சார்ந்த அழுத்தத்தை விட மிகவும் குறைவாக உள்ளது, பொதுவான மதிப்புகள் வலது மேலறையில் 5 மி.மீ.பாதரசமாகவும் இடது மேலறையில் 8 மி.மீ.பாதரசமாகவும் இருக்கும்.  
சிரை அழுத்தத்தின் மாறுபாடுகள் பின்வருமாறு:  
மத்திய சிரை அழுத்தம்: வலது இதயமேலறைக்கு அருகில் மேற்பெருஞ் சிரையில் உள்ள குருதியின் அழுத்தம் ஆகும். இது தோராயமாக வலது மேலறை இரத்த அழுத்தத்தை உணர்த்துகிறது. இதயத்திற்கு திரும்பும் குருதியின் அளவையும் இதயத்தின் இரத்தத்தை உந்தியழுத்தும் திறனையும் குறிக்கிறது. பெரும்பாலான தீவிர சிகிச்சைப் பிரிவுகளில் இதை அளக்கும் தனி கண்காணிப்பான்கள் இருக்கும். இதயச் செயலிழப்பு, நுரையீரல் உறை நீர்கோர்ப்பு  போன்ற நிலைகளில் மைய சிரை அழுத்தம் அதிகமாக இருக்கும்.  
குரல்வளைச் சிரையழுத்தம்:சிரை அமைப்பின் மீது மறைமுகமாக கவனிக்கப்படும் அழுத்தமாகும். இதயம் மற்றும் நுரையீரல் நோய்களின் பல்வேறு வடிவங்களை வேறுபடுத்துவதில் இது பயனுள்ளதாக இருக்கும்.  
ஈரல் வாயில் நாளம்: ஈரல் வாயில் நரம்பில் உள்ள இரத்த அழுத்தமாகும். இது பொதுவாக 5-10 மில்லி மீட்டர் பாதரசம் என்ற அளவில் இருக்கும்.
# குருதி அழுத்தம்

## நுரையீரல் இரத்த அழுத்தம்

பொதுவாக, நுரையீரல் தமனியில் இரத்த அழுத்தம் ஓய்வில் 15 மில்லிமீட்டர் பாதரசமாக இருக்கும்.  
நுரையீரல் நுண்குழாய்களில் அதிகரித்த இரத்த அழுத்தம் நுரையீரல் உயர் இரத்த அழுத்தத்தை ஏற்படுத்துகிறது. அழுத்தம் 20 மில்லிமீட்டர் பாதரசத்திற்கு மேல் அதிகரித்தால் திசுவிடை வீக்கமும் ம் 25 மில்லிமீட்டர் பாதரசத்திற்கு மேல் அதிகரித்தால் நுரையீரல் வீக்கமும் ஏற்படுகிறது.
# குருதி அழுத்தம்

## பெருந்தமனி அழுத்தம்

பெருந்தமனி அழுத்தம் மத்திய பெருந்தமனி அழுத்தம் அல்லது மத்திய இரத்த அழுத்தம் என்றும் அழைக்கப்படுகிறது. இது பெருநாடியின் பாதையில் உள்ள இரத்த அழுத்தத்தைக் குறிக்கும். புற இரத்த அழுத்தத்தைக் காட்டிலும் உயர்த்தப்பட்ட பெருந்தமனி அழுத்தம் இருதய பாதிப்புகள் மற்றும் இறப்பு இரண்டையும் துல்லியமாகக் கணிப்பதாகக் கண்டறியப்பட்டுள்ளது. (உதாரணமாக மூச்சுக்குழாய் தமனி மூலம் அளவிடப்படுகிறது) பாரம்பரியமாக இது பெருந்தமனி அழுத்தத்தை அளவிடுவதற்கான ஒரு ஊடுருவும் செயல்முறையை உள்ளடக்கியதாகும். ஆனால் இப்போது குறிப்பிடத்தக்க அளவு பிழையின்றி மறைமுகமாக அதை அளவிடுவதற்கு ஊடுருவல் அல்லாத முறைகள் உள்ளன.
மருத்துவ முடிவுகளுக்கான வழிகாட்டியாக, புற இரத்த அழுத்தத்திற்கு மாறாக, பெருந்தமனி அழுத்தத்தை மருத்துவர்கள் பயன்படுத்தத் தொடங்க வேண்டும் என்று சில ஆராய்ச்சியாளர்கள் வாதிடுகின்றனர். இரத்த அழுத்தத்திற்கு எதிர்வினையாற்றுகிற மருந்துகள் புற இரத்த அழுத்தத்தை பாதிக்கும் விதம் பெரும்பாலும் அவை மைய பெருந்தமனி அழுத்தத்தை பாதிக்கும் விதத்தில் இருந்து மிகவும் வித்தியாசமாக இருக்கும்.
# குருதி அழுத்தம்

## சராசரி ஒழுங்குமுறை அழுத்தம்

இதயம் நிறுத்தப்பட்டால், இரத்த அழுத்தம் குறைகிறது. ஆனால் அது சுழிக்கு குறையாது. இதயத் துடிப்பு நிறுத்தப்பட்டு, இரத்த ஓட்டம் முழுவதும் மறுபகிர்வு செய்யப்பட்ட பிறகு அளவிடப்படும் மீதமுள்ள அழுத்தம் சராசரி ஒழுங்குமுறை அழுத்தம் அல்லது சராசரி சுற்றோட்ட நிரப்புதல் அழுத்தம் என அழைக்கப்படுகிறது. பொதுவாக இது ~7 மில்லிமீட்டர் பாதரசத்திற்கு அருகாமையில் இருக்கும்.
# குருதி அழுத்தம்

## இரத்த அழுத்தக் குறைபாடுகள்

உயர் இரத்த அழுத்தம், குறைந்த இரத்த அழுத்தம் மற்றும் அதிகப்படியான அல்லது தவறான ஏற்ற இறக்கங்களைக் காட்டும் இரத்த அழுத்தம் ஆகியவை இரத்த அழுத்தக் கட்டுப்பாட்டினால் தோன்றும் கோளாறுகளில் அடங்கும்.
# குருதி அழுத்தம்

## இரத்த அழுத்தக் குறைபாடுகள்

### உயர் இரத்த அழுத்தம்

[[File:Main complications of persistent high blood pressure.svg|தொடர்ச்சியான உயர் இரத்த அழுத்தத்தின் முக்கிய சிக்கல்களின் கண்ணோட்டம்  
தமனி அழுத்தத்தின் அளவுகள் தமனி சுவர்களில் இயந்திர அழுத்தத்தை ஏற்படுத்துகின்றன. அதிக அழுத்தம் இதயத்தின் பணிச்சுமையை அதிகரிக்கின்றன மற்றும் தமனிகளின் சுவர்களில் உருவாகும் ஆரோக்கியமற்ற திசு வளர்ச்சியின் (அதிரோமா) முன்னேற்றத்தையும் அதிகரிக்கின்றன. அதிக அழுத்தம் அதிகரிக்கும்போது அதிக மன அழுத்தம் இருக்கும். அதிரோமா திசு வளர்ச்சியும் அதிகரிக்கும். இதயத் தசை காலப்போக்கில் தடிமனாகி, பெரிதாகி பலவீனமாகிறது.  
தொடர்ச்சியான உயர் இரத்த அழுத்தம் பக்கவாதம், மாரடைப்பு, இதய செயலிழப்பு மற்றும் இரத்தத் தமனி விரிவடைதல் ஆகியவற்றுக்கான ஆபத்து காரணிகளில் ஒன்றாகும், மேலும் இது நாள்பட்ட சிறுநீரக செயலிழப்புக்கான முக்கிய காரணமுமாகும். உயர் இரத்த அழுத்தம் உள்ளவர்களுக்கு, அதிக இதய துடிப்பு மாறுபாடு ஏற்பட்டு இரத்த ஓட்டம் சீர்குலைந்து படபடப்பை ஏற்படுத்தும். மூச்சுத் திணறல் ஏற்படும்.
# விதான சௌதா

**விதான் சௌதா** (Vidhana Soudha) என்னும் மாளிகை பெங்களூரில் அமைந்துள்ளது. இங்கு கர்நாடக சட்டமன்றம் இயங்குகிறது. இக்கட்டிடம் அமைய காரணமாக இருந்தவர் கர்நாடக முதலமைச்சராக இருந்த கெங்கல் அனுமந்தைய்யா. இது கர்நாடக பொதுப் பணித் துறையினரால் கட்டப்பட்டது. ஐரோப்பா, உருசியா, அமெரிக்கா போன்ற மற்ற நாடுகளை சுற்றிப் பார்த்து பல்வேறு வகையிலான வடிவங்களைக் கண்டு பின் இக்கட்டிடத்தின் அடிக்கல் நாட்டும் விழாவை இந்தியாவின் தலைமை அமைச்சராக இருந்த சவகர்லால் நேரு, 1951-ஆம் ஆண்டின் சூலை பதின்மூன்றாம் நாளில் ஆரம்பிக்கப்பட்டது. இக்கட்டிடம் கட்டுமான மேலாண்மை கட்டடக் கலைஞரும், பொறியாளருமான பி. ஆர். மாணிக்கம் தலைமையில் 1956 ல் கட்டி முடிக்கப்பட்டது.  
நான்கு மேல்தளங்களையும், ஒரு அடித்தளத்தையும் கொண்ட இக்கட்டிடம் 700 அடி நீளத்தையும் 350 அடி அகலத்தையும் கொண்டது. இது இந்தியாவிலேயே அதிக பரப்பளவிலான சட்டமன்றக் கட்டிடம். இக்கட்டிடத்தை கட்டி முடிக்க 17.5 மில்லியன் ரூபாய் செலவானது.  
தற்போது இக்கட்டிடத்தை பராமரிக்கும் பணியை கர்நாடக பொதுப் பணித் துறை மேற்கொண்டுள்ளது
# செஞ்சேனை

**செஞ்சேனை** (Red Army) எனப் பரவலாக அறியப்படும் *ரஷ்ய உழவுத் தொழிலாளர் செஞ்சேனை* என்ற போல்ஷெவிக்குகளால் உருவாக்கப்பட்ட ஆயுதபடை. இப்படை 1918 மற்றும் 1922 ஏற்பட்ட ரஷ்ய புரட்சிக்காரர்களுக்காக உள் நாட்டுப் போரில் பங்கு பெற்றது. இந்தப் படைப் பிரிவினரே பின்னாளில் சோவியத் ஒன்றியத்தின் படையாக ஆக்கப்பட்டது.
# செஞ்சேனை

## பெயர்க் கராணம்

*சிவப்பு* என்பது தொழிலாளர் மற்றும் உழைக்கும் வர்க்கத்தின் இரத்தத்தைக் குறிக்கும் சொல் இது முதலாளித்துவத்தை எதிர்த்து சமத்துவத்தை நிலைநாட்டுபவர் என்ற பொருளைத் தரும் இடு பெயராகும். இதன் இடுபெயர் *சிவப்பு* பெப்ரவரி 25 1946- ல் கைவிடப்பட்டு அரசின் நிர்வாக ரீதியிலான பெயராக சோவியத் படை என்று மாற்றப்பட்டது. இப்படை பின்னாளில் சோவியத்தின் தரைப்படைப் பிரிவாக மாற்றப்பட்டது. இந்தப் படைப்பிரிவு நாளடைவில் மிகப்பெரிய இராணுவ அமைப்பாக சோவியத் ஒன்றியம் சிதறும் வரை (1991) வரை விரிவடைந்தது.
# நடராச தத்துவம்

**நடராஜ தத்துவம்** என்பது ஆனந்த தாண்டவம் ஆடும் நடராசரின் தோற்றத்தினை விளக்குவதாகும். நடராசர் இந்துக் கடவுளான சிவபெருமானின் நடனத் தோற்றமாவார். இந்நடனக் கோலத்தில் சிதம்பரத்தில் பதஞ்சலி முனிவருக்காக சிவன் ஆடினார்.
# நடராச தத்துவம்

## பாடல்கள்

நடராசரின் தோற்றத்தைப் பற்றி பின்வரும் பாடல்கள் விளக்குகின்றன.  
<poem>
கொடிமேல் இடபமும் கோவணகீளும் ஓர் கொக்கிறகும்
அடிமேல் கழலும் அகலத்தினில் நீறும் ஐவ்வாய் அரவும்
முடிமேல் மதியும் முருகலர் கொன்றையும் முவிலைய
வடிவேல் வடிவும் என் கண்ணுள் எப்போதும் வருகின்றனவே!
</poem>  
<poem>
குனித்த புருவமும் கொவ்வைச் செவ்வாயிற் குமிண் சிரிப்பும்
பனித்த சடையும் பவளம்போல் மேனியிற் பால் வெண்ணீறும்
இனித்தமுடைய எடுத்தபொற் பாதமும் காணப் பெற்றால்
மனித்தப் பிறவியும் வேண்டுவதே இந்த மானிலத்தே
</poem>
-திருநாவுக்கரசர்  
<poem>
ஆனந்தம் ஆடரங்கு ஆனந்தம் பாடல்கள்
ஆனந்தம் பல்லியம் ஆனந்தம் வாச்சியம்
ஆனந்தமாக அகில சராசரம்
ஆனந்தம் ஆனந்தக் கூத்துகந் தானுக்கே
</poem>
-திருமூலர்
# பெப்ரவரி 4, 2009 தென்னாபிரிக்கத் தமிழர் பேரணி

பெப்ரவரி 4, 2009 அன்று இலங்கைத் தமிழர் இனவழிப்பை கண்டித்து தென்னாபிரிக்காவில் கண்டனப் போரணி நடாத்தப்பட்டது. இதை தென்னாக்கா நீதிக்கும் சமாதானத்திற்குமான ஒருமைப்பாட்டுக் குழு, தென்னாபிரிக்க தமிழர் ஒருங்கிணைப்புக் குழு, தென்னாபிரிக்க தமிழர் கூட்டமைப்பு, அருட்பா கழகம் ஆகிய தமிழர் அமைப்புகள் ஒழுங்கு செய்து பங்குகொண்டன. இதில் தென்னாபிரிக்க இஸ்லாமிய ஒன்றியம், ஆஃப்ரிக்க தேசியக் காங்கிரஸ், தென்னாபிரிக்க கம்யூனிஸ்ட் கட்சி, சிறுபான்மை முன்னணி ஆகிய அமைப்புகள் இணைந்து போராடின.
# பெப்ரவரி 4, 2009 ஜெர்மன் தமிழர் பேரணி

பெப்ரவரி 4, 2009 அன்று இலங்கைத் தமிழர் இனவழிப்பை கண்டித்து ஜெர்மன் தலைநகரான பெர்லினில் கண்டனப் பேரணி ஜெர்மன் தமிழர்களால் நடாத்தப்பட்டது. போர்க் களத்தில் சிக்கியிருக்கும் மக்களுக்கு ஜேர்மன் அரசு உதவ வேண்டும் என்றும் கோரப்பட்டது. இதில் 15 000 மேற்பட்ட மக்கள் கலந்து கொண்டனர்.
# பெப்ரவரி 6, 2009 மலேசியத் தமிழர் பேரணி

பெப்ரவரி 6, 2009 அன்று இலங்கைத் தமிழர் இனவழிப்பை கண்டித்தும், அதற்கு இந்திய அரசும் செய்யும் உதவியை நிறுத்தக் கோரியும் மலேசியத் தமிழர்களால் கண்டனப் பேரணி நடாத்தப்பட்டது. இதில் 3 000 பேர்களுக்கும் அதிகமானோர் கலந்து கொண்டனர். "பினாங்கு மாநில துணை முதல்வர் பேராசிரியர் இராமசாமி, நாடாளுமன்ற உறுப்பினர்கள் மனோகரன் மாரிமுத்து, கோவிந் சிங் கர்பால் சிங், மாண்புமிகு மாணிக்கவாசகம் ஆகியோர் இப்பேரணியில் கலந்து கொண்டனர்."
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

இலங்கை படைத்துறை மேற்கொண்டுவரும் தமிழர் இனவழிப்பை கண்டித்து, நிறுத்தக் கோரி உலகளாவிய அளவில் தமிழ் மக்கள் எதிர்ப்புப் போராட்டங்களை நடத்தினர். அப்போராட்டங்கள் இங்கு தொகுக்கப்பட்டுள்ளன.
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### தமிழ்நாட்டுத் தமிழர்

தமிழ்நாடு ஈழத் தமிழர் ஆதரவுப் போராட்டங்கள்
- 2009 தமிழ்நாட்டு ஈழத் தமிழர் ஆதரவுப் போராட்டங்கள்
- 2008 தமிழ்நாட்டு ஈழத் தமிழர் ஆதரவுப் போராட்டங்கள்
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### அமெரிக்கத் தமிழர்

அமெரிக்க ஈழத் தமிழர் ஆதரவுப் போராட்டங்கள்
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### ஆஸ்திரேலியத் தமிழர்

ஆஸ்திரேலிய ஈழத் தமிழர் ஆதரவுப் போராட்டங்கள்
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### கனேடியத் தமிழர்

கனேடியத் ஈழத் தமிழர் ஆதரவுப் போராட்டங்கள்
- 2009 கனடாவில் தொடர் எதிர்ப்புப் போராட்டங்கள்
- சனவரி 30, 2009 கனடா மனிதச் சங்கிலிப் போராட்டம்
- ரொறன்ரோ பல்கலைக்கழக மாணவர் அடையாள உண்ணாநிலை
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### பிரித்தானியத் தமிழர்

பிரித்தானிய ஈழத் தமிழர் ஆதரவுப் போராட்டங்கள்
- சனவரி 31, 2009 பிரித்தானியா கண்டனப் பேரணி
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### நோர்வேத் தமிழர்

நோர்வே ஈழத் தமிழர் ஆதரவுப் போராட்டங்கள்
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### ஜெர்மன் தமிழர்

ஜெர்மன் ஈழத் தமிழர் ஆதரவுப் போராட்டங்கள்
- பெப்ரவரி 4, 2009 ஜெர்மன் தமிழர் பேரணி
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### பிரான்சியத் தமிழர்

பிரான்சிய ஈழத் தமிழர் ஆதரவுப் போராட்டங்கள்
- சனவரி 29, 2009 பிரான்சியத் தமிழர் பேரணி
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### சுவிற்சர்லாந்து தமிழர்

சுவிற்சர்லாந்து ஈழத் தமிழர் ஆதரவுப் போராட்டங்கள்
- பெப்ரவரி 4, 2009 சுவிட்சர்லாந்து தமிழர் பேரணி
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### மலேசியத் தமிழர்

மலேசிய ஈழத் தமிழர் ஆதரவுப் போராட்டங்கள்
- பெப்ரவரி 6, 2009 மலேசியத் தமிழர் பேரணி
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### சிங்கப்பூர் தமிழர்

சிங்கப்பூர் ஈழத் தமிழர் ஆதரவுப் போராட்டங்கள்
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

### தென்னாபிரிக்கத் தமிழர்

தென்னாப்பிரிக்க ஈழத் தமிழர் ஆதரவுப் போராட்டங்கள்
- பெப்ரவரி 4, 2009 தென்னாபிரிக்கத் தமிழர் பேரணி
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

## ஒஸ்ரியா தமிழர்

ஒஸ்ரியா ஈழத்தமிழர் ஆதரவுப் போராட்டங்கள்
# நெதர்லாந்து தமிழர்

தமிழ்ப் பின்புலம் உடைய நெதர்லாந்து வாழ் மக்கள் **நெதர்லாந்து தமிழர்** எனப்படுகிறார்கள். இவர்களின் பெரும்பான்மையானோர் இலங்கை 1983 கறுப்பு யூலை இனக்கலவரங்களுக்குப் பின்பு குடிபுகுந்தவர்கள். சுமார் 20 000 தமிழ் மக்கள் இங்கு வசிக்கின்றனர். இவர்கள் டச்சு மொழியைப் பேசுகின்றனர்.  
1600 களில் நெதர்லாந்துக்காரர் (ஒல்லாந்தர்) தமிழீழப் பகுதிகளை காலனித்துவப் படுத்தியிருந்தார்கள். குறிப்பிடத்தக்க தொகையினர் இலங்கையிலேயே தங்கி, தமிழ் சிங்கள மக்களுடன் கலந்துவிட்டனர் என்பது இங்கு குறிப்பிடத்தகக்து.
# நாளைய தொழினுட்பங்களின் பட்டியல்

**நாளைய தொழினுட்பம்** என்பது இக்கால தொழினுட்பங்களில் உள்ள குறைபாடுகளை மேம்படுத்தி மேம்பட்ட தொழினுட்பத்தை அல்லது நவீன தொழினுட்பதை உருவாக்குவதும் ஆகும்.
# நாளைய தொழினுட்பங்களின் பட்டியல்

## ஆற்றல் தொழினுட்பம் (Energy technologies)

| நாளைய தொழினுட்பம் | நிகழ்நிலை | Potentially Marginalized Technologies | சாத்தியம் உள்ள செயலி | மேற்கோள்கள் |
| --- | --- | --- | --- | --- |
| அணு சக்தி (fusion power) | கொள்கை மற்றும் பரிசோதனைகள் | புதைபடிவ எரிமம், புதுப்பிக்கத்தக்க ஆற்றல், அணுக்கரு ஆற்றல் | மின் சக்தி உற்பத்தி |  |
| உயிரி எரிபொருள் | Diffusion | புதைபடிவ எரிமம் | சக்தி சேமிப்பு, particularly for transportation | Issues relating to biofuels |
| Hydrogen economy | Diffusion (of hydrogen fuel cells); Theory and experiments for less expensive production of hydrogen | Other technologies for storing energy (conventional batteries, புதைபடிவ எரிமம்) | Storage of energy |  |
| Nanowire battery | இயங்குநிலை முன்மாதிரிகள் | Other technologies for storing energy (hydrogen, conventional batteries and in some cases புதைபடிவ எரிமம்) | Laptops, cell phones and long-range மின் தானுந்து. Storing power for மின் வலைப்பின்னல் |  |
| Ultracapacitor | Diffusion and continued development | conventional batteries | Regenerative braking; generally faster-charging, longer lasting, more flexible, and/or greener energy storage |  |
| கம்பியில்லா மின்சாரம் (WiTricity) | Working prototypes | மின்னியல் வடங்கள் | Wireless energy transfer |  |
# நாளைய தொழினுட்பங்களின் பட்டியல்

## போக்குவரத்து (Transportation)

| நாளைய தொழினுட்பம் | நிகழ்நிலை | Potentially Marginalized Technologies | சாத்தியம் உள்ள செயலி | மேற்கோள்கள் |
| --- | --- | --- | --- | --- |
| மின் தானுந்து | Small scale production, infrastructure investment | உள் எரி பொறி | Greener transportation | Tesla Motors, Better Place |
| Personal rapid transit | Working prototypes (and models) | Conventional rail/bus public transport; would reduce need for everyone to own their own car | Greener transportation |  |
| சுய வானூர்தி , வான் தானுந்து | வர்த்தக உற்பத்தி |  |  |  |
| Crower six stroke engine | Working Prototypes (and models) | Conventional Four-stroke engine and Two-stroke engine | Greener transportation |  |
| Precooled jet engines | Laboratory verified precooler | குறையொலிவேக தாரைப் பொறிகள் | அதிவேக, வெகுதூரம் செல்லும், ஐதரசனைப் பயன்படுத்தும் வான்பயணம், விண்பயணம் |  |
| மீத்திமிசுத்தாரை | செயல்படும் மாக் 10 முன்மாதிரி | தாரைப் பொறிகள், ஏவூர்திப் பொறிகள் | அதி வேகமான வான்பயணம் |  |
| ஏவூர்தியற்ற விண்ணேவல் | கொள்கை மற்றும் சில பரிசோதனைகள் | ஏவூர்தி (Rocket) | * Launch loop
* launch track
* Space gun
* விண் தூக்கி |  |
# நாளைய தொழினுட்பங்களின் பட்டியல்

## உயிரித் தொழினுட்பம் (Biotechnology)

| நாளைய தொழினுட்பம் | நிகழ்நிலை | Potentially Marginalized Technologies | சாத்தியம் உள்ள செயலி | மேற்கோள்கள் |
| --- | --- | --- | --- | --- |
| மரபணு பொறியியல் | Commercialization; ongoing research & development | கால்நடை வளர்ப்பு, Plant breeding | Creation and modification of இனம் (உயிரியல்) | Genetically modified food, Genetic pollution |
| Synthetic biology, Synthetic genomics | Research & development | வேதித் தொழிற்துறை, Petroleum industry, Process industries | Creation of infinetely scalable production processes based on programmable இனம் (உயிரியல்) of bacteria and other life forms | BioBrick, Igem, Synthetic Genomics |
| Nootropics | Available Now | Drugs that improve memory or cognition in healthy or aged populations. | Piracetam, Aniracetam, Pregnenolone |  |
| Anti-aging drugs: இரெசுவரட்ரால், SRT1720 | Animal testing | Existing treatments for age-related diseases | Life extension |  |
| Vitrification or Cryoprotectant | Theory and some experiments | Ischemic Damages | உறுப்பு மாற்று, Cryonics |  |
| Personalized medicine | Theory | அநாதை மருந்து | Cancer management and Preventive treatment | } |
# நாளைய தொழினுட்பங்களின் பட்டியல்

## இயந்திரவியல் (Robotics)

| நாளைய தொழினுட்பம் | நிகழ்நிலை | Potentially Marginalized Technologies | சாத்தியம் உள்ள செயலி | மேற்கோள்கள் |
| --- | --- | --- | --- | --- |
| Swarm Robotics | Theory and experiments | விரவல் கணினி செய்முறை, Complexity in behavior by simplicity in architecture, | மந்தை புத்தி, autonomous robotics, நானோ தானியங்கியல், particle swarm optimization, Multi-agent systems, Behavior-based robotics |  |
| Molecular nanotechnology, நானோ தானியங்கியல் | Theory and experiments | Small products and parts production & retail | Desktop devices that can make anything given the materials, cheap planetary terraforming |  |
# நாளைய தொழினுட்பங்களின் பட்டியல்

## மூலப்பொருள் விஞ்ஞானம் (Material science)

| நாளைய தொழினுட்பம் | நிகழ்நிலை | Potentially Marginalized Technologies | சாத்தியம் உள்ள செயலி | மேற்கோள்கள் |
| --- | --- | --- | --- | --- |
| High-temperature superconductivity | Cryogenic Receiver Front-End (CRFE) RF and microwave filter systems for mobile phone base stations; Working prototypes in உலர் பனிக்கட்டி; theory and experiments for higher temperatures | Copper wire | No loss conductors, frictionless bearings, magnetic levitation, lossless high-capacity accumulators, மின் தானுந்து |  |
| Nanomaterials: கார்பன் நானோகுழாய் | Diffusion and theory and experiments | Structural எஃகு and அலுமினியம் | Stronger, lighter, and more intelligent materials, விண் தூக்கி |  |
| Metamaterials | Diffusion | Classical ஒளியியல் | நுண்நோக்கிs, ஒளிப்படக்கருவிs, cloaking devices |  |
# நாளைய தொழினுட்பங்களின் பட்டியல்

## பிற தொழினுட்பம்

| நாளைய தொழினுட்பம் | நிகழ்நிலை | Potentially Marginalized Technologies | சாத்தியம் உள்ள செயலி | மேற்கோள்கள் |
| --- | --- | --- | --- | --- |
| ஒளிகாலும் இருவாயி விளக்கு | Diffusion | Incandescent and Fluorescent Lighting | Illumination |  |
| Reliable செய்மதி இடஞ்சுட்டல் | System currently being produced | Various custom built systems | Mission critical navigation |  |
| வலுவேற்றிய புற உடற்கூடு | Prototyping and Diffusion | Electric wheelchairs, forklifts. | Heavy lifting, paralysis, muscle related diseases, warfare, கட்டுமானம் |  |
# சுகி. சிவம்

**சுகி சிவம்** என்னும் **சுப்பிரமணியம் சதாசிவம்** தமிழகத்தைச் சேர்ந்த இந்து சமயச் சொற்பொழிவாளரும் எழுத்தாளரும் ஆவார். *சொல்வேந்தர்* என அழைக்கப்படும் சுகி. சிவம், சன் தொலைக்காட்சியில் தினமும் *இந்த நாள் இனிய நாள்* என்ற சொற்பொழிவுத் தொடரை நிகழ்த்தி வருகிறார். இவர், “மோனமாகிறபோது ரமணராகவும் கர்ஜிக்கிறபோது விவேகானந்தராகவும் இருப்பது என் இயல்பு,” எனத் தன்னைப் பற்றிப் பிரகடனம் செய்துகொண்டவர். இவர் 1954 ஆகஸ்ட் 27-ஆம் தேதி பிறந்தார்.
# சுகி. சிவம்

## பிறப்பு

இவருடைய தந்தை திருச்சிராப்பள்ளியில் வாழ்ந்த எழுத்தாளரும் சொற்பொழிவாளருமான சுகி. சுப்ரமணியன் பிள்ளை ஆவார். தாய், கோமதி ஆவார். இவர்களுக்கு ஆறாவது மகனாகப் பிறந்தார். இவரின் இயற்பெயர் சதாசிவம் என்பதே ஆகும்.
# சுகி. சிவம்

## கல்வி

### பள்ளிக் கல்வி

சுகி. சிவம் முதலாம் வகுப்பு முதல் மூன்றாம் வகுப்பு வரை திருச்சியிலுள்ள தொடக்கப்பள்ளி ஒன்றில் பயின்றார்.
# சுகி. சிவம்

## கல்வி

### கல்லூரிக் கல்வி

சென்னை மயிலாப்பூரில் உள்ள விவேகானந்தா கல்லூரியில் பயின்று பொருளாதாரத்தில் கலை இளவர் பட்டமும் சென்னை சட்டக் கல்லூரியில் பயின்று சட்ட இளவர் பட்டமும் பெற்றார்.
# சுகி. சிவம்

## படைப்புகள்

=
# பெப்ரவரி 2009, புதுக்குடியிருப்பு ஊடறுப்புத் தாக்குதல்

**புதுக்குடியிருப்பு ஊடறுப்புத் தாக்குதல்** 2009 பெப்ரவரி 1 ஆம் நாள் தமிழீழ விடுதலைப் புலிகளால் முல்லைத்தீவு மாவட்டம், புதுக்குடியிருப்பு பகுதியில் நடத்தப்பட்டது. இத்தாக்குதலில் ஆயிரத்திற்கும் அதிகமான இலங்கை இராணுவத்தினர் கொல்லப்பட்டதாகவும் பெருமளவான கனரக ஆயுதங்கள் அடங்கிய படையப் பொருட்கள் கைப்பற்றப்பட்டதாகவும் விடுதலைப் புலிகள் அறிவித்தனர்.  
நூற்றுக்கணக்கான சிறிலங்கா சிறப்பு படைப்பிரிவினர் மன்னாகண்டல் மற்றும் கேப்பாப்புலவு ஆகிய பகுதிகளில் முகாமிலிருந்து புதுக்குடியிருப்பை பகுதியை கைப்பற்றும் நோக்கில் இறுதித் தாக்குதலுக்கு தயாராகி இருந்த வேளையில் விடுதலைப் புலிகளின் சிறப்பு படையணிகள் இராணுவத்தின் பின்வளங்களை ஊடறுத்து பாரிய முற்றுகைத் தாக்குதலை கடந்த முதலாம் திகதி மேற்கொண்டனர். நான்கு நாட்கள் தாக்குதல்கள் இடம்பெற்றன.
# பெப்ரவரி 2009, புதுக்குடியிருப்பு ஊடறுப்புத் தாக்குதல்

## கரும்புலி தாக்குதல்

அத்துடன் பெப்ரவரி 3ம் நாள் கரும்புலி வீரர்களின் தாக்குதலினால் நூற்றுக்கணக்கான படையினர் கொல்லப்பட்டுள்ளனர். மேலும் பல நூற்றுக்கணக்கான படையினர் காயமடைந்துள்ளனர். பெருந்தொகையில் படையப் பொருட்களும் மீட்கப்பட்டுள்ளன.
# பெப்ரவரி 2009, புதுக்குடியிருப்பு ஊடறுப்புத் தாக்குதல்

## மீட்கப்பட்ட படையப் பொருட்கள்

81 மில்லி மீற்றர் மோட்டார்கள் - பல
120 மில்லி மீற்றர் மோட்டார்கள் - பல
120 மில்லி மீற்றர் மோட்டார் எறிகணைகள் - 2000
81 மில்லி மீற்றர் மோட்டார் எறிகணைகள் - 8000
ஏ.கே துப்பாக்கிகள் - நூற்றுக் கணக்கில்
ஏ.கே துப்பாக்கி ரவைகள் - ஒரு மில்லியனுக்கு மேல்
ஆர்.பி.ஜி உந்துகணை செலுத்திகள் - பல
ஆர்.பி.ஜி உந்துகணைகள் - பல
ஆர்.பி.ஜி புரொப்ளர்கள் - பல
எல்.எம்.ஜி துப்பாக்கிகள் - பல  
என இன்னும் பல.  
கேப்பாப்புலவு பகுதியில் இடம்பெற்ற கரும்புலி தாக்குதலில் நூற்றுக்கணக்கான படையினர் கொல்லப்பட்டதாகவும் புதன்கிழமை வெளிவந்த ஈழநாதம் பத்திரிகை தெரிவித்திருந்தது. அதில் கரும்புலி தாக்குதலில் ஈடுபட்ட போராளிகள் விடுதலைப் புலிகள் அமைப்பின் தலைவர் திரு. வே.பிரபாகரனுடன் நின்று எடுத்த படங்களும் வெளியிடப்பட்டிருந்தமை குறிப்பிடத்தக்கது.
# கல்லூரி

**கல்லூரி **என்பது பள்ளிக் கல்விக்குப் பின்பு உயர்கல்வி படிக்கும் இடத்தைக் குறிக்கும். இந்தியாவின் அனைத்து மாநிலங்களிலும் பல இடங்களில் பள்ளிப் படிப்பிற்குப் பின்பு உயர்கல்வியை அளிப்பதற்காக கல்லூரிகள் நிறுவப்பட்டுள்ளன. இந்தக் கல்லூரிகள் அனைத்தும் அந்தந்தப் பகுதியில் அமைந்துள்ள ஏதாவதொரு பல்கலைக்கழகம் ஒன்றுடன் இணைக்கப்பட்டு அந்தப் பல்கலைக்கழகத்தின் கீழ் அதன் வழிகாட்டுதல்களின்படி செயல்படுகின்றன.
# கல்லூரி

## கல்லூரி வகைகள்

### நிர்வாக வகை

கல்லூரியின் நிர்வாக அமைப்பைக் கொண்டு இதை மூன்று வகைப்படுத்தலாம்.  
1. அரசுக் கல்லூரிகள்
1. அரசு உதவி பெறும் கல்லூரிகள்
1. சுயநிதிக் கல்லூரிகள்
# கல்லூரி

## கல்லூரி வகைகள்

### கல்வி வகை

கல்லூரிகள் அது கற்றுத் தரும் கல்வியைப் பொறுத்தும் கீழ்காணும் சில வகைகளாகப் பிரிக்கப்படுகின்றன.  
1. கலை மற்றும் அறிவியல் கல்லூரி
1. மருத்துவக் கல்லூரி
1. பொறியியல் மற்றும் தொழிநுட்பவியல் கல்லூரி
1. கல்வியியல் கல்லூரி
1. விவசாயம் மற்றும் தோட்டக்கலைக் கல்லூரி
1. விடுதி மேலாண்மை மற்றும் உணவுத் தொழில்நுட்பக் கல்லூரி
1. கால்நடை மருத்துவக் கல்லூரி
1. செவிலியர் பயிற்சிக் கல்லூரி
1. விளையாட்டு மற்றும் உடல்நலக் கல்வியியல் கல்லூரி
# கல்லூரி

## கல்லூரி வகைகள்

### இலக்கியப் பயன்பாடு

1. 'கல்லூரி நற்கொட்டிலா' - சீவக சிந்தாமணி (995)
# கம்பியில்லா மின்சாரம்

**கம்பியில்லா மின்சாரம்** (*WiTricity*) என்பது கம்பி இல்லாமல் மின்சாரத்தை அனுப்பும் முறை ஆகும். அல்லது, மின்சாரத்தை வெகு தூரத்தில் உள்ள இடத்துக்கு அலைகள் மூலம் அனுப்பும் தொழினுட்பம் ஆகும். இதனை *டேவ் கெர்டிங்* (Dave Gerding) என்பவர் அறிமுகப்படுத்தினார். பின்னர் இது மாசசூசெட்ஸ் தொழில்நுட்பப் பல்கலைக்கழகத்தில் *மாரின் சோல்சாச்சிக்* என்பவரின் தலைமையில் 2007 ஆம் ஆண்டில் ஆய்வு செய்யப்பட்டது.
# டேச்சு

**டேச்சு** -*Dachau*-ஜெர்மனியின்தெற்கு பகுதியில் மேல் பவேரியாமாநிலத்தின் டேச்சு மாவட்டத்திலுள்ள ஒரு தலைமை நகரமாகும். முனீச் நகரத்திலிருந்து 20 கி.மீ தொலைவில் வடமேற்கில் அமைந்துள்ளது. இங்கு தற்பொழுது 40000 பூர்வீக குடிமக்கள் வாழ்ந்துகொண்டிருக்கிறார்கள். இந்த நகரின் மத்தியில் வரலாற்று சிறப்புமிக்க 18 ஆம் நூற்றாண்டின் கோட்டை ஒன்று உள்ளது. டேச்சு நகரம் 8 ஆம் நூற்றாண்டிலேயே நிர்மானிக்கப்பட்டதாக இங்குள்ள வரலாற்றுத்தகவல்கள் கூறுகின்றன. 19 ஆம் நூற்றாண்டு முதல் 20 ஆம் நூற்றாண்டின் தொடக்கம் வரை பிரபல ஜெர்மனி எழுத்தாளர் லுட்விக் தோமா வாழ்ந்தார். 1933 ல் இரண்டாம் உலகப்போர் சமயத்தில் ஜெர்மன் அரசாங்கத்தில் சார்பாக அரசியல் கைதிகள் சிறைச்சாலை நிர்மானிக்கப்பட்டது.இது டேச்சு கைதிகள் சிறைச்சாலை என அழைக்கப்படுகிறது. இது 1945 வரை செயல்பட்டது. இந்த சிறைச்சாலையில் தான் **19,0591** கைதிகள் கொல்லப்பட்டனர்.
# ஆற்றல் தலைப்புகள் பட்டியல்

## இயற்பியல்

- ஆற்றல்
- நிலை ஆற்றல்
- இயக்க ஆற்றல்
- விசை
- வேலை
- வலு
- மின்திறன்
- யூல்
# ஆற்றல் தலைப்புகள் பட்டியல்

## ஆற்றல் உற்பத்திக் கட்டமைப்பு

- ஆற்றல் உற்பத்தி - Energy Generation
- ஆற்றல் சேமிப்பு - EnErgy Storage
- ஆற்றல் transmission
- ஆற்றல் விற்பனை - Energy Retailing
- வலு நிலையம் - Power Plant
# ஆற்றல் தலைப்புகள் பட்டியல்

## மரபு ஆற்றல் உற்பத்தி முறைகள்

- நீர்மின் திறன் - நீர் மின் நிலையம்
- அனல் மின் நிலையம்
::* நிலக்கரி
- அணுக்கரு ஆற்றல் - அணு மின் நிலையம்
- எரிபொருள்
- மரம்
# ஆற்றல் தலைப்புகள் பட்டியல்

## மாற்று ஆற்றல் உற்பத்தி முறைகள்

- சூரிய ஆற்றல்
- காற்றாலை
- கடல் அலை
- உயிரி வாயு
- Pumped-storage hydroelectricity
# ஆற்றல் தலைப்புகள் பட்டியல்

## ஆற்றலும் சமூகமும்

- ஆற்றல் சேமிப்பு
- ஆற்றல் துறை
- ஆற்றல் கொள்கை - Energy Policy
# ஆற்றல் தலைப்புகள் பட்டியல்

## நிறுவனங்கள்

- International Energy Agency
- எக்சன் மொபில்
- Saudi Aramco
# தோல் பாவை நிழற்கூத்து

**தோல் பாவை நிழற்கூத்து** என்பது தமிழகத்தின் தொன்மையான கதை சொல்லும் கலையாகும். இதில் பதப்படுத்தப்பட்ட ஆட்டுத்தோலில் வரைந்து வெட்டப்பட்ட உருவங்களைக் ஒளியூட்டப்பட்ட திரைக்குப் பின்னால் வைத்துக்கொண்டு கதை சொல்லப்படுகிறது. உலகில் தற்போது சுமார் 20 நாடுகளில் தோல் பாவை நிழற்கூத்து பழக்கம் உள்ளது. இதில் சீனா தோல் பாவை நிழற்கூத்து மிகவும் புகழ் பெற்றதாகும்.
# தோல் பாவை நிழற்கூத்து

## தமிழகத்தில் தோல் பாவை நிழற்கூத்து

தமிழகத்தில் தோல் பாவை நிழற்கூத்து தஞ்சாவூரை ஆண்ட சரபோசி மன்னரால் அறிமுகப்படுத்தப்பட்டது என்று கூறப்படுகிறது. இன்றும் தமிழகத்தில் இக்கலையை நடத்துபவர்கள் மராட்டி மொழியை தாய்மொழியாகக் கொண்டவர்கள். இக்கூத்துக்கலையை தெரிந்தவர்கள் மிகவும் குறைவானவர்களே ஆவார் (30க்கும் குறைந்த குடும்பங்கள்). இக்கலை இப்போது நலிவடைந்த நிலையில் உள்ளது.
# தோல் பாவை நிழற்கூத்து

## தோல் பாவை நிழற்கூத்திற்கு தேவையானவை

- தோலில் வரைந்து வெட்டப்பட்ட உருவங்கள்
- வெள்ளை நிறத்திரை
- ஆர்மோனியம்
- டோலாக்கு(மோளம்)
- திரைக்கு பின் ஒளி
# தோல் பாவை நிழற்கூத்து

## தோல் பாவை நிழற்கூத்தில் நடத்தப்படும் கதைகள்

- இராமயணம்
- மகாபாரதம்
- அரிசந்திரா கதை
- நல்ல தங்காள் கதை
- மயில் ராவணன் கதை
- வள்ளி திருமணம்  
தற்போதைய தேவைக்கேற்ப பல சமுதாய விழிப்புணர்வு கதைகளும் இதில் நடத்தப்படுகிறது. இதில் சாலை விதி கடைபிடித்தல், தீண்டாமைக் கொடுமை, நுகர்வோர் நலன், சுற்றுபுற சூழல் பாதுகாப்பு, எய்ட்சு நோய் விழிப்புணர்வு போன்றவைகளும் அடங்கும்.
# தோல் பாவை நிழற்கூத்து

## தோல் பாவை நிழற்கூத்து கலைஞர்களின் நிலை

1980களுக்குப் பிறகு தொலைக்காட்சிகளின் வருகையால் தோல் பாவை நிழற்கூத்து கலைஞர்களின் பொருளாதார நிலை மிகவும் மோசமடைந்துள்ளது. மேலும் சாதிச் சான்றிதழ் இல்லாமை, வீட்டு வசதி இல்லாமை போன்ற பிரச்சனைகளும் இவர்களுக்கு உண்டு. இக்கலைஞர்கள் பொரும்பாலும் தங்களின் பூர்வீகத் தொழிலை விட்டுவிட்டு வேறு தொழில்களுக்கு செல்லத் தொடங்கிவிட்டார்கள். இவர்கள் தேனி மாவட்டத்தில் அதிக எண்ணிக்கையில் வசிக்கிறார்கள். தமிழகத்தின் தோல் பாவை நிழற்கூத்து குழுக்களில் தேனியைச் சேர்ந்த "முத்து லச்சுமண ராவ் குழு" மிகவும் புகழ் பெற்றதாகும்.
# மூளை தலைப்புகள் பட்டியல்

- மைய நரம்பு மண்டலம் - Central nervous system
- மண்டை ஓடு - skull
- தண்டுவட பாய்மம் - Cerebrospinal fluid
- மூளை
- தண்டுவடம் - Spinal cord
- இரத்தக் குழல் - Blood vessel
- கபாலக்குழி
- முட்கால்வாய்
- மூளைப் உட்குழிவுப் பள்ளங்கள் (வெண்டிரிக்கிள்) - Ventricular system
:* இடது நடுவிலகிய உட்குழிவுப் பள்ளம்
:* வலது நடுவிலகிய உட்குழிவுப் பள்ளம்
:* மூன்றாவது உட்குழிவுப் பள்ளம்
:* நான்காவது உட்குழிவுப் பள்ளம்
- முன்மூளை
:* இடைமூளை - Diencephalon
- நடுமூளை
- பின்மூளை
:* சிறுமூளை/முகுளம் - Cerebellum  
- வன் படலம் - Dura mater
- மென்வலைப் படலம் - anachnoid mater
- மென் படலம் - pia mater
- மூளைப்பாலம் - pons
- தொலைமூளை Telencephalon
# விக்கிப்பீடியா:முதற்பக்கக் கட்டுரைகள்/பெப்ரவரி 8, 2009

**நீர்மூழ்கிக் கப்பல்** என்பது நீரில் மூழ்கவல்ல, நீரில் மூழ்கியபடியே வெகுதொலைவு செல்லக்கூடிய நீரூர்தி ஆகும். நீர்மூழ்கிக் கப்பல் என்னும் சொல் பொதுவான பெரிய அளவிலான, மனிதர்களை தாங்கி செல்லவல்ல தானியங்கு கலங்களை குறிக்க பயன்படுத்தப் படுகிறது. சில இடங்களில் இதே சொல் சிறிய உருவத்தில், தொலைக் கட்டுப்பாட்டுடன் இயங்கக்கூடிய இயந்திர உணர்கருவிகள் கொண்டடக்கிய ஆராய்ச்சிக் கலங்களையும் குறிக்கப் பயன்படுத்தப் படுகிறது. நீர்மூழ்கிக் கப்பல்களுக்கு பல படைத்துறை, குடிசார் பயன்பாடுகள் உண்டு.  
---  
**ஆற்றல் மற்றும் சூழல்சார் வடிவமைப்பில் தலைமைத்துவம்** என்பது, ஐக்கிய அமெரிக்கப் பசுமைக் கட்டிட அவையினால் உருவாக்கப்பட்ட பசுமைக் கட்டிடம் தொடர்பான தரவரிசைப்படுத்தல் முறைமை (Green Building Rating System) ஆகும். இதன் ஆங்கிலப் பெயரான *Leadership in Energy and Environmental Design* என்பதன் சுருக்கமான **LEED** (லீட்) என்ற பெயரில் இது பரவலாக அழைக்கப்படுகின்றது. இது, சூழல்சார்ந்த பேண்தகு தன்மை (environmentally-sustainable) கொண்ட கட்டுமானத்துக்கான தரப் பட்டியலொன்றை உருவாக்கியுள்ளது. கட்டிடத் தொழில்துறையின் எல்லாப் பகுதிகளையும் சேர்ந்த உறுப்பினர்கள், **லீட்** முறைமையை உருவாக்கி அதனைத் தொடர்ந்து செப்பனிட்டு வருகிறார்கள்.
# பானாசூரா சாகர் அணை

**பானாசூரா சாகர் அணை** கேரள மாநில மின்சார வாரியத்தினால் கரமனதோடு ஆற்றின் குறுக்கே கட்டப்பட்டுள்ளது. இது பனமரம் ஆற்றின் துணை ஆறாகும். பனமரம் கபினி ஆற்றின் துணை ஆறாகும். பானாசுர சாகர் திட்டம் 1979-ம் ஆண்டு தொடங்கப்பட்டது, இதன் நோக்கம் கக்கயம் நீர் மின் திட்டத்துக்கு தேவையான நீரை அளிப்பதும் அப்பகுதியின் குடி நீர் தேவையை பூர்த்தி செய்வதுமாகும்.  
பானாசுர சாகர் அணை கல்பற்றாவிலிருந்து 21 கி.மீ. தொலைவில் உள்ளது. இது கேரளாவின் வயநாடு மாவட்டத்திலுள்ளது. இது ஒரு சுற்றுலா தளமாகும். பானாசுர சாகர் அணை இந்தியாவிலேயே பெரிய மண் அணையாகும் (earthen dam). இவ்வணை நிரம்பும் போது பல தீவுகளை உருவாக்குகிறது. அத்தீவுகளும் பின்னனியில் உள்ள பானாசுர மலையும் அருமையான காட்சியை உண்டாக்குகின்றன.
# நாகார்ஜுன சாகர் அணை

**நாகார்ஜுன சாகர் அணை** தெலுங்கானா மாநிலத்தில் கிருஷ்ணா ஆற்றின் குறுக்கே கட்டப்பட்ட கல்கட்டு (கல்லணை) அணையாகும் (masonry dam). இதுவே உலகத்தின் மிக உயரமான கல்கட்டு அணையாகும். இதன் உயரம் 124 மீட்டர்.  
இந்தியாவில் தொடங்கப்பட்ட பாசன மற்றும் நீர் மின் திட்டங்களில் இது தொடக்ககால திட்டங்களில் ஒன்றாகும். நலகொண்டா மாவட்டம், பிரகாசம் மாவட்டம், கம்மம் மாவட்டம், குண்டூர் மாவட்டம் ஆகியவை இவ்வணையினால் பாசன வசதி பெறுகின்றன.  
1955 ம் ஆண்டு இந்திய பிரதமர் ஜவகர்லால் நேரு இத்திட்டத்துக்கான அடிக்கல்லை நாட்டினார். இவ்வணை கட்டுமானத்தினால் பல ஆதி புத்த குடியேற்ற இடங்கள் நீரில் மூழ்கின. இவ்வணையில் நீரை தேக்குவதற்கு முன் பல புத்த நினைவு சின்னங்கள் தோண்டி எடுக்கப்பட்டு வேறு இடங்களில் வைக்கப்பட்டன.
# அறிஞர் அண்ணா விலங்கியல் பூங்கா

## வரலாறு

1854ஆம் ஆண்டில், சென்னை நகரின் முதல் உயிரியல் பூங்கா பாந்தியன் (அருங்காட்சியகம்) வளாகத்தில் ஒரு சிறுத்தை மற்றும் புலியுடன் தொடங்கியது. இது தொலைதூர இடங்களில் உள்ள மக்களை ஈர்த்தது. அப்போதைய சென்னை அரசு மத்திய அருங்காட்சியகத்தின் இயக்குனரான எட்வர்ட் கிரீன் பால்போர், வாரிசு இல்லாமல் இருந்த கர்நாடக நவாப் குலாம் முகம்மது கவுசு கானை வற்புறுத்தி நவாப்பின் முழு விலங்கு சேகரிப்பையும் அருங்காட்சியகத்திற்கு வழங்குமாறு வற்புறுத்தி பெற்றார். இது பின்னர் சென்னை மாநகராட்சிக்கு மாற்றப்பட்டது.  
1861 இல் பூங்கா நகரில் உள்ள சென்னை மத்திய தொடருந்து நிலையத்திற்கு அருகில் உள்ள மக்கள் பூங்காவிற்கு மாற்றப்பட்டது. நகராட்சி விலங்கியல் பூங்கா 116 ஏக்கர் (47 ஹெக்டேர்) பூங்காவின் ஒரு முனையை ஆக்கிரமித்து பொதுமக்கள் பார்வைக்கு இலவசமாக திறக்கப்பட்டது.  
1975ஆம் ஆண்டில் விலங்குக்காட்சிசாலையை இப்பகுதியில் விரிவுபடுத்த இடவசதி இல்லா காரணத்தினால் முடியவில்லை. மேலும் நகரத்தின் போக்குவரத்து நெரிசல் காரணமாக இட நெருக்கடிகள் மற்றும் அதிகரித்த ஒலி மாசுபாடு காரணமாக விலங்குக்காட்சி சாலையினை நகரத்திற்கு வெளியே மாற்ற வேண்டியிருந்தது. எனவே விலங்குக்காட்சிசாலையில் உள்ள விலங்குகளை நல்ல இடவசதியுடன் பராமரிக்க ஏற்றவகையில் 1976இல் திட்டமிடப்பட்டது. 1976ஆம் ஆண்டில், தமிழ்நாடு வனத்துறை தற்போதைய உயிரியல் பூங்காவை உருவாக்க நகரின் புறநகரில் உள்ள வண்டலூர் ரிசர்வ் வனப்பகுதியில் 1265ஏக்கர் நிலத்தினை ஒதுக்கியது. இது இந்தியத் துணைக் கண்டத்தில் உள்ள மிகப்பெரிய விலங்கியல் பூங்காவாகும். உலகில் உள்ள மிகப்பெரிய உயிரியக் காட்சிச்சாலைகளுள் இதுவும் ஒன்று.  
1979ஆம் ஆண்டு 750 இலட்சம் செலவில் பணிகள் தொடங்கப்பட்டன. இதன் புதிய வளாகத்தில் உள்ள விலங்குக்காட்சிசாலையானது பெரும்பாலான பணிகள் நிறைவடைந்தபோது, 24 சூலை 1985 அன்று அப்போதைய தமிழக முதல்வர் எம். ஜி. ஆரால் அதிகாரப்பூர்வமாக பொதுமக்களுக்காக திறந்து வைக்கப்பட்டது. ஆரம்பத்தில், இப்பகுதி ஒரு புதர்க்காடு தவிர வேறொன்றுமில்லை, மரங்கள் எதுவும் இல்லை. விலங்குக்காட்சிசாலையின் அதிகாரிகள் மற்றும் சுற்றியுள்ள கிராமங்களைச் சேர்ந்த மக்கள் பல்வேறு மரங்களின் விதைகளை அண்டை பகுதிகளிலிருந்து சேகரித்து விலங்குக்காட்சிசாலைப் பகுதியை காடுகளாக மாற்றினர். தற்பொழுது இந்த விலங்குக்காட்சிசாலை தமிழக முன்னாள் முதல்வர் அண்ணாதுரை நினைவாக அறிஞர் அண்ணா விலங்கியல் பூங்கா என்று அழைக்கப்படுகிறது.
# அறிஞர் அண்ணா விலங்கியல் பூங்கா

## விலங்கியல் அருங்காட்சியகம்

பூச்சிகள், தாவரங்கள், தாதுக்கள் மற்றும் பிற பொருட்கள் பற்றிய தகவல்களை வழங்கும் வன அருங்காட்சியகம் நுழைவாயிலுக்கு அருகில் அமைக்கப்பட்டுள்ளது.
# ஆதிக்க அரசியல்

**ஆதிக்க அரசியல்** (Hegemony)-ஒரு அதிகாரம் பெற்ற அரசியல் அமைப்பு தன்னுடைய அதிகாரத்தைப் பிற அரசியல் அமைப்புகளின் மேல் செலுத்தி அடக்க நினைக்கும் செயலே ஆதிக்க அரசியல் எனப்படுகிறது. வலிமை குறைந்தவர்களிடம் அல்லது நாடுகளிடம், வலிமைபெற்ற நாடுகள் தன் வலிமையைப் பயன்படுத்தி அடிபணியச்செய்வது. ஆதிக்க அரசியலுக்கு உதாரணமாக விளங்கிய நாடுகள் 1871-இல் இருந்து 1945 வரை இருந்த *ஒருங்கிணைந்த* ஜெர்மனி அல்லது ஸ்பானிஸ் பேரரசையும், பிரித்தானிய பேரரசையும் குறிப்பிடுகின்றனர். இதன் நோக்கம் ஆதிக்க கலாச்சாரம் அனைத்து இடங்களிலும் வேறுரூன்றச் செய்து அதை அழியாமல் நிலைத்து நிற்கச் செய்வது. அதன் மூலம் அரசு அதிகாரத்தை அதன் நிர்வாக அதிகாரிகளின் மூலம் பரவலாக்குவது, பரவலாக்கிய அதிகாரத்தை அரசு இயந்திரத்தின் மூலம் ஒரே தலைமையுடன் இணைப்பது. இதை செயல்படுத்துவதற்கு துணைபுரிய, இராணுவமும், காவல் துறையும் செயல்படும்.
# ஈழத்தமிழருக்கு ஆதரவான தீக்குளிப்புகள்

**ஈழத்தமிழருக்கு ஆதரவான தீக்குளிப்புகள்** என்பது வன்னியில் இலங்கை அரசு நடத்திய ஈழத்தமிழர்களின் இனப்படுகொலைகளைக் கண்டித்தும், உடனடியாக அங்கு போர் நிறுத்தத்தை வலியுறுத்தியும் தமிழகம், மலேசியா, சுவிட்சர்லாந்து ஆகிய நாடுகளில் தமிழர்கள் சிலர் தீக்குளிப்பு நடவடிக்கைகளில் இறங்கிய நிகழ்வுகளைக் குறிக்கும். ஈழத்தமிழருக்கு ஆதரவாக முதன் முதலாக 1995 ஆம் ஆண்டில் தீக்குளிப்பில் இறங்கி உயிரை மாய்த்துக் கொண்டவர் பெரம்பலூர் மாவட்டத்தை சேர்ந்த அப்துல் ரவூஃப் ஆவார். அதன் பின்னர் 2009 சனவரி முதல் ஏப்ரல் வரையான காலப்பகுதியில் தமிழ்நாட்டில் பதினைந்து பேர், மலேசியாவில் ஒருவர், சுவிட்சர்லாந்தில் ஒருவர் என மொத்தம் பத்தொன்பது பேர் இறந்துள்ளார்கள்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

**திருமுட்டம் மு.ந.ஆறுமுகம்(எ)நல்ல உதயசூரியன்**  
ஈழத்தமிழருக்கு ஆதரவாக முதன் முதலாக 1989 ஆம் ஆண்டில் தீக்குளிப்பில் இறங்கி உயிரை மாய்த்துக் கொண்டவர் கடலூர் மாவட்டத்தை சேர்ந்த திமுட்டம்.மு.ந.ஆறுமுகம் (எ) நல்ல உதயசூரியன் ஆவார். 1989 ஆம் ஆண்டில் திருமுட்டத்தில் நடைப்பெற்ற ஈழத்தமிழர் போராட்டத்தின் போது திராவிட முன்னேற்ற கழகத்தின் சார்பாக தன் உயிரை தீக்குளித்து உயிர்நீத்த கட்சி தியாகி.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### அப்துல் ரவூப்

ஈழத்தமிழருக்கு ஆதரவாக 1995 ஆம் ஆண்டில் தீக்குளிப்பில் இறங்கி உயிரை மாய்த்துக் கொண்டவர் பெரம்பலூர் மாவட்டத்தை சேர்ந்த அப்துல் ரவூஃப் ஆவார். 1995 ஆம் ஆண்டில் யாழ்ப்பாணக் குடாநாட்டில் இடம்பெற்ற இராணுவத்தாக்குதல்களின் போது குடாநாட்டில் இருந்து பெரும் தொகையானோர் வன்னிக்கு இடம்பெயர்ந்தனர். இந்த இடப்பெயர்வினால் துயரடைந்த இவர் அப்துல் ரவூப் திருச்சியில் 1995 திசம்பர் 15 அன்று தீக்குளித்து சாவடைந்தார்.
பார்க்க: விதியே விதியே என்செய் நினைத்திட்டாய் என் தமிழ் சாதியை...
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### பள்ளப்பட்டி ரவி

திண்டுக்கல் மாவட்டம் நிலக்கோட்டை அருகே உள்ள பள்ளப்பட்டி கிராமத்தைச் சேர்ந்தவர் ரவி. இவர் சனவரி 31 2009 சனிக்கிழமை அன்று திண்டுக்கல் மாவட்டம் நிலக்கோட்டை நகரின் பேருந்து நிலையம் அருகில் தீக்குளித்தார். உடல் கருகிய நிலையில் மதுரை அரசு மருத்துவமனையில் சிகிச்சைக்காக அனுமதிக்கப்பட்டார். செய்தி அறிந்த தலைவர்கள் அவரை மருத்துவமனையில் சென்று சந்தித்தனர். இரண்டு நாட்கள் தீவிர சிகிச்சைக்கு பின்னரும் பலனின்றி பிப்ரவரி 2, 2009 அன்று மரணமடைந்தார். தனது கணவர் தீக்குளித்ததைப் பற்றி ரவியின் மனைவி சித்ரா கூறுகையில் 'எனது கணவர் இலங்கைத் தமிழர்களின் அவலங்களை பத்திரிகை, வானொலி மூலமாக அறிந்து சதா கவலையுடன் இருந்தார் எனவும், முத்துக்குமார் தீக்குளித்ததை நினைத்து மிகவும் கவலையுடன் இருந்தார் என்றும், அவர் இதனால் மனமுடைந்தே தனது உடலில் எண்ணெயை ஊற்றி தீக்குளித்துள்ளார்' என்று தெரிவித்துள்ளார். ரவி தனது மகனுக்கு பிரபாகரன் என்று பெயரிட்டிருந்தார்..
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### சீர்காழி இரவிச்சந்திரன்

சீர்காழி காங்கிரஸ் கட்சியின் நகரச் செயலர் இரவிச்சந்திரன் என்பவர் 2009, பெப்ரவரி 7 அன்று அதிகாலை 1.30 மணியளவில் உடலில் தீயைப் பற்ற வைத்துக் கொண்டு, தமிழ் வாழ்க..... தமிழீழம் வெல்க...... ராஜபக்சே ஒழிக..... காங்கிரஸ் ஒழிக........ எனக் குரல் கொடுத்துக் கொண்டே தம்மைத் தாமே எரித்துக் கொண்டார். அன்று மாலை 4 மணியளவில் அவர் மருத்துவமனையில் இறந்தார்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### அமரேசன்

சென்னை வண்ணாரப்பேட்டை நமச்சிவாயம் தெருவைச் சேர்ந்தவர் அமரேசன் (வயது 65). இவர் 2009, பெப்ரவரி 8 அன்று சுங்கச்சாவடி பேருந்து நிலையம் எதிரில் தனது உடலில் மண்ணெய் ஊற்றி தீக்குளித்தார். அக்கம்பக்கத்தினர் தீயை அணைத்து ஸ்டான்லி மருத்துவமனைக்கு அனுப்பி வைத்தனர். ஆனால், வழியிலேயே அமரேசன் உயிரிழந்து விட்டார். அமரேசன், இலங்கை தமிழர் பிரச்சினைக்காக தீக்குளித்தாக கூறப்படுகிறது. இவரின் இறுதி நிகழ்வுகள் இலங்கை தமிழர் பாதுகாப்பு இயக்கத்தினர் நடத்தப்பட்டது. அமரேசனின் உடலம் மூலகொத்தளம் சுடுகாட்டுக்கு ஊர்வலமாக எடுத்துச் செல்லப்பட்டது.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### சோதி என்கிற தமிழ்வேந்தன்

கடலூர் குழந்தை காலனியை சேர்ந்தவர் ஜோதி என்கிற தமிழ்வேந்தன் 2009, பெப்ரவரி 18அன்று மதியம் 2.30 மணியளவில் கடலூர் கோர்ட் அலுவலகத்துக்குள் மண்ணெண்ணெய் கேனுடன் வந்தவர் ஈழத்தமிழர்களுக்கு ஆதரவாக முழக்கங்கள் எழுப்பியபடியே தீக்குளித்தார். கடலூரில் உள்ள தனியார் மருத்துவமனையில் சேர்க்கப்பட்டார் தமிழ் வேந்தன். உயிருக்கு போராடி வரும் நிலையில் போலீசாரிடம் கொடுத்த வாக்குமூலத்தில் தமிழ் வேந்தன், “ ஈழத்தமிழர்களைக் காப்பாற்ற எனக்கு வேறு வழி தெரியவில்லை. நான் அதிகம் படிக்காதவன். படித்தவர்கள் தொடர்ந்து ஈழத்தமிழர்களுக்காக போராடுங்கள் என்று கூறினார். தமிழ்வேந்தனின் சிகிச்சை பலனின்றி இந்திய நேரம் இரவு 1.20 மணியளவில் மருத்துவமனையில் மரணமானார். தமிழ்வேந்தனுக்கு 7 மாதமே ஆன கைக்குழந்தை இருந்தது.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### சிவப்பிரகாசம்

இலங்கையில் போர் நிறுத்தம் ஏற்பட வேண்டும்; தமிழர்கள் நலம் காக்கப்பட வேண்டும் என்று வலியுறுத்தி திமுக இளைஞர் அணி சார்பில் பெப்ரவரி 21, 2009 மாலை, சென்னை, மாவட்ட தலைநகர்கள் உள்பட தமிழ்நாடு முழுவதும் மாபெரும் இளைஞர் சங்கிலி போராட்டம் இடம்பெற்றது. அப்போது, செல்லம்மாள் கல்லூரி அருகே நின்றிருந்த தரமணி மகாத்மா காந்தி நகர் வினைதீர்த்த விநாயகர் கோயில் தெருவை சேர்ந்த சிவப்பிரகாசம் (55) என்பவர் 2 லீட்டர் பெட்ரோலை எடுத்து வந்து தன் மீது ஊற்றிக் கொண்டார். இலங்கையில் உடனடியாக போரை நிறுத்து என்று கத்திக் கொண்டே உடலில் தீ வைத்துக் கொண்டார். அங்கு பாதுகாப்புக்கு இருந்த காவற்துறையினர்ர் அவரைக் காப்பாற்றி கீழ்ப்பாக்கம் மருத்துவமனைக்கு கொண்டு சென்றனர். ஆனாலும் அவர் பெப்ரவரி 22 இல் உயிரிழந்தார். தீக்குளித்த சிவப்பிரகாசம் கையில் ஒரு கடிதத்தை வைத்திருந்திருக்கிறார். முதல் அமைச்சர் மு. கருணாநிதிக்கு அவர் எழுதியுள்ள அந்த கடிதத்தில், "தலைவர் அவர்களுக்கு, இலங்கையில் போரை நிறுத்த வேண்டும். அங்கு தமிழர்களுடைய உயிரை காக்க வேண்டும்" என்று எழுதியிருந்தார்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### கோகுலகிருஷ்ணன்

சிவகாசி ஆணையூர் பஞ்சாயத்து அய்யம்பட்டியைச் சேர்ந்த கோகுலகிருஷ்ணன்(வயது 55), பெப்ரவரி 25, 2009 காலையில் திமுக கொடி, மண்ணெண்ணெய் கேன், கடிதம் சகிதம் கையில் வைத்துக்கொண்டு விருதுநகர் ஆட்சியர் அலுவலகத்தில் **இலங்கை தமிழர்களுக்காக தீக்குளிக்கப் போகிறேன்** என்று குரல் கொடுத்தபடியே மண்ணெண்ணெயை தன் மீது ஊற்றிக்கொண்டு தீ பற்ற வைத்துக்கொண்டு தன் உயிரைத் தியாகம் செய்துள்ளார்.இலங்கையைச் சேர்ந்தவரான கோகுலரத்தினம் 1989 ஆம் ஆண்டு தமிழ்நாட்டுக்கு எதிலியாக வந்து, பின்னர், இந்தியக் குடியுரிமை பெற்று அரசு சார்பில் சிவகாசி அடுத்த ஆனையூர் காந்திநகரில் உள்ள 'சிலோன்' குடியிருப்பில் வாழ்ந்து வந்தார்.இவருடைய உடலின் அருகே சுருட்டப்பட்ட திராவிட முன்னேற்றக் கழகத்தின் கொடியைப் பிரித்துப் பார்த்தபோது அதில் அவர் ஒரு கடிதம் எழுதி வைத்திருப்பது தெரியவந்தது. அதில், தமிழக முதல்வர் கலைஞர் விரைவில் குணமடைய வேண்டும். இலங்கையில் தமிழர்களின் நலன் பாதுகாக்கப்பட வேண்டும். இந்தியாவில் வசிக்கும் இலங்கைத் தமிழர்களின் உரிமைகள் பாதுகாக்கப்பட வேண்டும். இலங்கைத் தமிழர்களுக்காகப் போராடி வரும் இராமதாஸ், திருமாவளவன், வைகோ, பழ.நெடுமாறன் ஆகியோரைக் கைது செய்யக்கூடாது என எழுதப்பட்டிருந்ததாக காவலர்கள் தெரிவித்தனர்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### சீனிவாசன்

வேலூர் மாவட்டம், வாணியம்பாடியை அடுத்த வள்ளிப்பட்டு கிராமத்தைச் சேர்ந்த 36 வயதான கூலித் தொழிலாளி சீனிவாசன் இலங்கையில் நடந்து வரும் போரில் அப்பாவித் தமிழர்களை காப்பாற்றக்கோரி பெப்ரவரி 26, 2009 இரவு 10.50 மணியளவில் தனது வீட்டருகே இருந்த தேமுதிக கொடி கம்பத்துக்கு அருகில் தன் மீது மண்ணெண்ணெயை ஊற்றி தீ வைத்துக் கொண்டார்.தீ பற்றி எரிய ஆரம்பித்தவுடன், தீயின் எரிச்சலால், அவர் கத்திக்கொண்டு ஓடிய அவரை குடும்பத்தாரும், ஊராரும் சேர்ந்து தீயை அணைத்து வாணியம்பாடி அரசு மருத்துவமனையில் சிகிச்சைக்காக அனுமதித்தனர். ஆனால் தீக்காயம் அதிகமாக இருந்ததால் மேல் சிகிச்சைக்காக சீனிவாசனை வேலூர் அரசு மருத்துவக் கல்லூரி மருத்துவமனையில் அனுமதிக்கப்பட்டு சிகிச்சை பெற்றுவந்தார். மார்ச் 2, 2009 அன்று மாலை 4 மணியளவில் சிகிச்சை பலனின்றி இயற்கை எய்தினார்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### சதாசிவம் சிறீதர்

சென்னை ஓட்டேரி கே.எம். தோட்டம் 9 ஆவது தெருவில் வாழ்ந்து வந்த சதாசிவம் சிறீதர்(எழில்வளவன்) (வயது 33), 99 ஆவது வட்ட விடுதலைச் சிறுத்தைகள் கட்சி அமைப்பாளராகப் பொறுப்பு வகித்து வந்தவர்.
இலங்கை இனப்படுகொலையைக் கண்டித்துச் சென்னையில் புதன்கிழமை, மார்ச் 4, 2009, தீக்குளித்த விடுதலைச் சிறுத்தைகள் கட்சியின் நிர்வாகி சிறீதரன் மருத்துவ சிகிச்சை பலனின்றி வியாழக்கிழமை, மார்ச் 5, 2009 அன்று உயிரிழந்தார்.
இவரது மனைவியின் பெயர் லக்ஸ்மி ,இவருக்கு ஈழச்செல்வன், தமிழ்ச்செல்வன் இரண்டு குழந்தைகள் உள்ளனர்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### நாகலிங்கம் ஆனந்த்

கடலூர் அருகே உள்ள அன்னவள்ளியை சேர்ந்தவர் நாகலிங்கம் மகன் ஆனந்த்(23). விடுதலைச் சிறுத்தைகள் கட்சித் தொண்டரான இவர் ஈழத் தமிழர்களை பாதுகாக்க வலியுறுத்தி 2009, மார்ச் 15 ஞாயிற்றுக்கிழமை மாலை தீக்குளித்தார். ஈழத்தில் அப்பாவித் தமிழர்கள் கொல்லப்படுவதைத் தடுக்க இந்தியா உள்ளிட்ட நாடுகள் நடவடிக்கை எடுக்காததால் ஆனந்த் மனவேதனை அடைந்திருந்தார். இந்நிலையில், திடீரென தனது வீட்டிற்கு வெளியே நடுத் தெருவில் நின்றபடி "இலங்கைத் தமிழர்கள்!" வாழ்க என்றும், "இலங்கையில் போரை நிறுத்த வேண்டும்" என்றும் ஆவேசமாக முழக்கமிட்டபடியே உடலில் மண்ணெண்ணெயை ஊற்றி தீ வைத்துக் கொண்டார். இவர் தீயிட்டுக் கொள்வதைத் தடுக்கப் பலர் முயற்சித்த போதிலும், அவர்களை எல்லாம் தள்ளிவிட்டுவிட்டு கண்ணிமைக்கும் நேரத்தில் தீயிட்டுக் கொண்டார். உடல் கருகிய நிலையில் மயங்கி விழுந்த அவரை அப்பகுதி மக்கள் புதுவை அரசு மருத்துவமனையில் சேர்த்தனர். சிகிச்சை பலனின்றி மார்ச் 17 செவ்வாய் காலை உயிரிழந்தார்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### இராசசேகர்

அரியலூர் மாவட்டம் ஜெயங்கொண்டம் அருகே உள்ள காட்டுநாகலேரியை சேர்ந்தவர் இராசசேகர் (வயது 24). ஒரு குழந்தையின் தந்தையான இவர் பாமகவைச் சேர்ந்த இவர் ஈழத்தில் அப்பாவித் தமிழர்கள் படுகொலை செய்யப்படுவதை எண்ணி, கடந்த சில நாட்களாகவே வேதனைப்பட்டு வந்ததாகத் தெரிவிக்கப்படுகின்றது. ஒரு கட்டத்தில் ஈழத் தமிழர்களுக்காகத் தீக்குளிக்கப் போவதாக இராசசேகர் கூறியிருக்கின்றார். இதனைக் கேட்டு அதிர்ச்சியடைந்த அவரின் தாய் ரோகம்பா, மகனுக்கு ஆறுதல் கூறியதுடன் தீக்குளிக்கும் எண்ணத்தைக் கைவிடும்படி கூறியிருக்கிறார். ஆனால், மார்ச் 15 ஞாயிற்றுக்கிழமை பிற்பகல் 4:00 மணியளவில் இராஜசேகர் தனது வீட்டு வாசலில் முன்பாக உடல் முழுவதும் மண்ணெண்ணெயை ஊற்றி தீ வைத்துக் கொண்டார். உயிருக்கு ஆபத்தான நிலையில் தஞ்சை அரசு மருத்துவக் கல்லூரி மருத்துவமனையில் இராஜசேகர் சேர்க்கப்பட்டார். சிகிச்சை பலனின்றி மார்ச் 17 செவ்வாய் காலை இவர் உயிரிழந்தார். கீரமங்கலம், கொத்தமங்களம், வடகாடு ஆகிய ஊர்களில் ஈழத்தமிழர்ளின் அவல நிலையை விளக்கும் தட்டிகள் வைக்கப்பட்டிருந்தது. ஊராட்சி ஒன்றிய அலுவலகங்களில் அனுமதி பெற்று வைக்கப்பட்டிருந்த இந்த தட்டிகளை காவல்துறையினர் அகற்றினர். இதை தாங்க முடியாத பாலசுந்தரம், தனது கட்சிகாரர்களிடம் சொல்லி வருத்தப்பட்டுள்ளார். இரண்டு நாட்களாக ஈழத்தமிழர்களின் நிலைமை குறித்து தனது குடும்பத்தாரிடமும், கட்சிக்காரர்களிடம் கவலை தெரிவித்து வந்த பாலசுந்தரம், மார்ச் 22, 2009, மதியம் 12 மணி அளவில், தனது வீட்டிற்கு வெளியே தனது மேல் ஊற்றி தீயிட்டுக்கொண்டார். பின்னர் இதைப் பார்த்த அப்பகுதி மக்கள் பாலசுந்தரத்தை காப்பற்ற முயன்றனர். ஆனால் சிறிது நேரத்தில் சம்பவ இடத்திலேயே பரிதாபமாக உயிரிழந்தார்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### மாரிமுத்து

விருதுநகர் மாவட்டம், சிவகாசி காமராஜர்புரத்தைச் சேர்ந்தவர் மாரிமுத்து (வயது 62). காங்கிரஸ் தொண்டரான இவர், மார்ச் 22, 2009 இரவு வீட்டு வாசலில் உள்ள காங்கிரஸ் கொடிக்கம்பத்தின் முன்பு நின்று கொண்டிருந்தபோது திடீரென்று உடல் மீது மண்ணெண்ணெய் ஊற்றி தீ வைத்துக் கொண்டார். இதில் மாரிமுத்துக்கு பலத்த தீக்காயம் ஏற்பட்டது. தகவல் அறிந்து சிவகாசி காவல்துறையினர் விரைந்து வந்து மாரிமுத்துவை சிவகாசி அரசு மருத்துவமனையில் சேர்த்தனர். உயிருக்கு ஆபத்தான நிலையில் அனுமதிக்கப்பட்ட மாரிமுத்து சிகிச்சை பலனின்றி உயிரிழந்தார். இறப்பதற்கு முன்பு மாரிமுத்து ஒரு கடிதம் ஒன்றை எழுதி வைத்திருக்கிறார். அந்த கடிதம் கொடிக்கம்பத்தின் அருகே கிடந்தது. காங்கிரஸ், தே.மு.தி.க, தி.மு.க ஆகிய கட்சிகளுக்கிடையே கூட்டணி ஏற்பட வேண்டும் என்றும், இலங்கைத் தமிழர்களை சோனியா காந்தி காப்பாற்ற வேண்டும் என்றும் அந்த கடிதத்தில் அவர் எழுதி வைத்திருந்தார்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### சிவானந்தன்

கரூர் மாவட்டத்தைச் சேர்ந்த சிவானந்தன் (வயது 46) , சென்னை வடபழனியில் உள்ள தமிழ்நாடு மாநிலத் தேர்தல் ஆணைய அலுவலக வாயில் அருகே ஏப்ரல் 17, 2009 இரவு இலங்கையில், இராணுவத்தின் தாக்குதலில் அப்பாவித் தமிழர்கள் உயிரிழப்பதை தடுத்து நிறுத்த வேண்டும் என கோஷங்கள் எழுப்பியவாறு தன் மீது மண்ணெண்ணெயை உடல் மீது ஊற்றிக் கொண்டு தீ வைத்துக் கொண்டார். இது குறித்து தகவலறிந்து அங்கு விரைந்த காவல் துறையினர் சிவானந்தனை, கீழ்ப்பாக்கம் அரசு பொது மருத்துவமனைக்கு கொண்டு சென்றனர். சிகிச்சை பலனளிக்காமல் அவர் உயிரிழந்தார். இவர் பழ. நெடுமாறனின் தமிழர் தேசிய இயக்கத் தொண்டராவார்.
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### சுப்பிரமணி

ஈழத்தமிழர்களை காக்கக் கோரி பண்ருட்டியை சேர்ந்த அதிமுக தொண்டரான சுப்பிரமணி (வயது 43). ஏப்ரல்23, 2009 அன்று கொளத்தூர் பாளையம் என்ற இடத்தில் ஈழத்தமிழர்களுக்காக உயிர்விடுகிறேன் என்று தீக்குளித்தார். மருத்துவமனையில் அனுமதிக்கப்பட்ட அவர் சிகிச்சை பலனின்றி உயிரிழந்தார்.இவர் திருப்பூரில் உள்ள பனியன் தொழிற்சாலையில் வேலை செய்து வந்தார். இவருக்கு இரு மகன் மற்றும், மனைவி உள்ளனர்.இலங்கையில் ஈழத்தமிழர்கள் போரில் சிக்கி தவிப்பதை பற்றி அடிக்கடி தனது குடும்பத்தாரிடமும், நண்பர்களிடம் பேசி வந்ததுள்ளார். இவர் ஈழத்தமிழர்களுக்காக உயிர்விடுவதை பற்றி தனது டைரியில் எழுதி வைத்துள்ளதாகவும் கூறப்படுகிறது
# ஈழத்தமிழருக்கு ஆதரவான தீக்குளிப்புகள்

## தமிழ்நாடு.

### கிருஷ்ணமூர்த்தி

நெல்லை மாவட்டம் சங்கரன் கோவில் தாலுக்காவில் உள்ள குருவிக்குளம் ஒன்றியத்தில் உள்ள சீகம்பட்டி கிராமத்தின் திரு. ராமசுப்பு அவர்களின் மகன் கிருஷ்ணமூர்த்தி. பொறியியல் பட்டதாரியான இவருக்கு திருமணம் ஆகவில்லை. ராஜஸ்தானில் உள்ள ஒரு தனியார் கம்பெனியில் ஐந்து வருட ஒப்பந்தத்தின் அடிப்படையில் வேலை பார்த்தவர். இவர் உடன் பிறந்த இரு தம்பிகளின் படிப்பு செலவுகளை இவரே கவனித்து வந்தார். சில மாதங்களாகவே, இலங்கையில் அதிபர் ராஜபக்சே நடத்திய இனபடுகொலை, இளம் பெண்களை பாலியல் கொடுமைக்கு உட்படுத்துதல், பச்சிளம் குழந்தை என்றும் பாராமல் நடத்தப்பட்ட படுகொலைகள் போன்றவை கிருஷ்ணமூர்த்தியின் மனதை பாதித்துள்ளன. தனது உணர்வுகளையும், உணர்ச்சிகளையும் கிருஷ்ணமூர்த்தி வெளிப்படுத்தவில்லை. இதற்கிடையில் 18.04.2011 அன்று அதிகாலை 5 மணி அளவில், தான் ஏற்கனவே வாங்கி வைத்திருந்த ஒவ்வொரு லிட்டராக 3 லிட்டர் பெட்ரோலை, தன் மீது ஊற்றி பத்த வைத்துக்கொண்டு ஓடினார். அப்போது அவரது தாய், தந்தை மற்றும் சிலர் அவரை காப்பாற்ற முயற்சி செய்தனர். ஆனாலும் தன்னுடைய வேதனையை வெளிக்காட்டிக்கொள்ளாத கிருஷ்ணமூர்த்தி, இலங்கையில் தமிழர்களை கொலை செய்துவிட்டார்கள். இனி நான் இருந்து என்ன பயன். அதனால் நான் தீக்குளிக்கிறேன் என்றவாறு மயங்கி விழுந்தார்.
இதனையடுத்து மயக்கம் அடைந்த கிருஷ்ணமூர்த்தியை, தனியார் மருத்து வமனை யில் சிகிச்சைக்கு அனுமதிக்கப்பட்டும், சிகிச்சை பலனின்றி அவர் உயிரிழந்தார். இதனிடையே கிருஷ்ணமூர்த்தி தான் கைப்பட எழுதிய கடிதம் ஒன்று அவரது குடு ம்பத்தாரிடம் கிடைத்தது.
அதில், ஈழத்தமிழர்களுக்கு தொடர்ச்சியாக இழைக்கப்பட்டு வரும் அநீதிகளை பொறுத்துக் கொள்ள முடியாது தான் தீக்குளிப்பதாக குறிப்பிட்டுள்ளார்.